Publication: Magyar Közlöny
Issue: MK-2009-114 (Year: 2009, Number: 114)
Era: 2004-2010
Section: a számvitelrõl szóló 2000. évi C. törvény (a továbbiakban: Sztv.) szerinti bekerülési értéke,
Paragraph Index: 488

b) az elszámolható költségek 80%-ának megfelelõ támogatási intenzitásig további 15 százalékpontos növelés adható, ha: ba) a projekt legalább két, egymástól független vállalkozás tényleges együttmûködésével valósul meg, és a következõ feltételek teljesülnek: baa) egyik vállalkozás sem viseli az együttmûködésen alapuló projekt elszámolható költségeinek több mint 70%-át, és bab) a projekt legalább egy KKV-val folytatott együttmûködésben valósul meg, vagy legalább két különbözõ tagállamban végzik, vagy bb) a projekt egy vállalkozás és egy kutatási szervezet tényleges együttmûködésével valósul meg, és a következõ feltételek teljesülnek: bba) a kutatási szervezet az elszámolható projektköltségek legalább 10%-át viseli, és bbb) a kutatási szervezet jogosult a kutatási projektek eredményeinek közzétételére, amennyiben azok a szervezet által végzett kutatásból származnak, vagy bc) ipari kutatás esetében a projekt eredményeit széles körben technikai és tudományos konferenciák keretében vagy tudományos és mûszaki folyóiratokban vagy szabadon hozzáférhetõ adattárakban (adatbankok, amelyekben bárki hozzáférhet a kutatási nyersadatokhoz) vagy nyílt és szabad forráskódú szoftvereken keresztül terjesztik. A b) pont ba) és bb) pontjának alkalmazása szempontjából az alvállalkozásba adás nem minõsül tényleges együttmûködésnek.

Source: https://magyarkozlony.hu/hivatalos-lapok/f029417c0ad72da5211a5132d494372bb0080c22/dokumentumok/d5f4730d0ebbc9d87d3848167fdeaabae29b352c/letoltes